CELEX: 62011CN0647
Language: sl
Date: 2011-12-19 00:00:00
Title: Zadeva C-647/11 P: Pritožba, ki jo je Dimos Peramatos vložila 19. decembra 2011 zoper sodbo Splošnega sodišča (prvi senat) z dne 12. oktobra 2011 v zadevi Dimos Peramatos proti Evropski komisiji, T-312/07

18.2.2012   
            
            
               SL
            
            
               Uradni list Evropske unije
            
            
               C 49/18
            
         Pritožba, ki jo je Dimos Peramatos vložila 19. decembra 2011 zoper sodbo Splošnega sodišča (prvi senat) z dne 12. oktobra 2011 v zadevi Dimos Peramatos proti Evropski komisiji, T-312/07
   (Zadeva C-647/11 P)
   2012/C 49/30
   Jezik postopka: grščina
   
      Stranki
   
   
      Pritožnica: Dimos Peramatos (zastopnik: G. Gerapetritis, odvetnik)
   
      Druga stranka v postopku: Evropska komisija
   
      Predlogi
   
   
               1.
            
            
               Razveljavitev sodbe Splošnega sodišča v delu, v katerem je zavrnjena tožba, s katero je pritožnica predlagala, naj se preneha njena obveznost povrnitve zneskov, izplačanih v okviru programa LIFE/ENV/GR/000380, oziroma podredno, sprememba izpodbijanega akta tako, da se ji naloži plačilo zneska 93 795,32 EUR, ki ustreza računovodski vrednosti neupravičenih stroškov, kot je priznala Komisija;
            
         
               2.
            
            
               vrnitev zadeve Splošnemu sodišču v novo odločanje;
            
         
               3.
            
            
               naložitev stroškov, ki jih je priglasila pritožnica, zlasti stroškov odvetnika, Komisiji.
            
         
      Pritožbeni razlogi in bistvene trditve
   
   Pritožnica v utemeljitev pritožbe navaja dva pritožbena razloga:
   
               1.
            
            
               Napačna razlaga sporazuma o financiranju, sklenjenega med Dimos Peramatos (občina Perama) in Evropsko komisijo z dne 17. julija 1997 št. C (97) 1997/konč./29 v okviru izvedbe ukrepov, ki izhajajo iz programa LIFE, in njegovega zakonodajnega okvira (Uredba št. 1973/1992), ker je Splošno sodišče presodilo, da obveznost nasaditve dreves, ki je bila s tem sporazumom naložena občini, ni bila zadovoljivo izpolnjena.
            
         
               2.
            
            
               Napačna razlaga in kršitev načel dobrega upravljanja in pravne varnosti zaradi pomanjkljive obrazložitve izpodbijane sodbe v zvezi z obveznostjo obrazložitve upravnih aktov, ki posegajo v položaj in ki jih sprejmejo institucije Evropske unije.